b"\n_START_ARTICLE_\nBirreta\n_START_SECTION_\n\xc3\x9as\n_START_PARAGRAPH_\nPot tenir un paper en certs ritus, com per exemple el nomenament d'un cardenal es produeix durant una celebraci\xc3\xb3 solemne al qual el Papa li imposa una birreta de color vermell, que substitueix el capel que s'imposava abans del Concili Vatic\xc3\xa0 II (1962-65)._NEWLINE_Abans de la reforma lit\xc3\xbargica despr\xc3\xa9s del Concili Vatic\xc3\xa0 II, aquesta lligadura s'emprava com a part de la vestimenta coral i tamb\xc3\xa9 com a element lit\xc3\xbargic. Actualment \xc3\xa9s molt estrany, car el seu \xc3\xbas qued\xc3\xa0 com a facultatiu. Tot i aix\xc3\xb2, forma part de la indument\xc3\xa0ria eclesial. Per tant si el protocol religi\xc3\xb3s i civil demana expl\xc3\xadcitament que portin les robes corals, tamb\xc3\xa9 han de portar la birreta. El poden fer servir els celebrants, preveres, diaques i sotsdiaques, durant processons, a les processons sense el Sant\xc3\xadssim Sagrament, quan prediquen i quan estan asseguts a les funcions solemnes. Al cor d'una esgl\xc3\xa9sia cat\xc3\xb2lica, els clergues se'l poden posar quan estan asseguts, llevat que el Sant\xc3\xadssim Sagrament estigui exposat. Fora de celebracions molt solemnes, la birreta negra \xc3\xa9s quasi fora \xc3\xbas al quotidi\xc3\xa0, excepte a la franja conservadora adepte del ritu trident\xc3\xad aficionada de la moda preconcili\xc3\xa0ria i oposada als vestits la\xc3\xafcs per al clergat."